
משרד החינוך מעוניין להתקשר עם מרחבים – המכון לקידום אזרחות משותפת בישראל, ע"ר 580323855, לצורך ביצוע תוכנית  "חיים משותפים – האמנות של כולאננה".

מטרת  התוכנית
1. יצירת היכרות עמוקה ומשמעותית בין תלמידים מקבוצות אוכלוסיה שונות ושינוי עמדות סטריאוטיפיות בקרב תלמידים ותלמידות צעירים, תוך פיתוח כלים לקירוב והבנה הדדית.
2. הכרה בקרב התלמידים שהאחר ותרבותו מתקבלים ומעשירים את החברה וכי בקבלת האחר, ברבגוניות ובשונות, יש עצמה פנימית.
3. הטמעת תחום האמנות ככלי בעל יתרונות ייחודיים לבניית חיים משותפים באמצעות:
· הבנת הקשר בין יצירת האמנות לבין אורח חייו, אמונותיו ועולמו של האחר
· פיתוח מודעות אסתטית ורגישות ליצירות התרבות והאמנות של האחר
· התנסות בתהליכי יצירה כחלק בלתי נפרד מהבנת האמנות של האחר

פירוט התוכנית:
"חיים משותפים - האמנות של 'כולאננה'" הינה תכנית להכרות והרחבת גבולות ההקשבה של תלמידים ותלמידות מקבוצות אוכלוסיה שונות בחברה הישראלית, מבית הספר היסודי באמצעות היצירה האמנותית.
הנחות היסוד של התוכנית הן שקיימת תפיסה סטריאוטיפית וידיעה שטחית של מגוון הקבוצות זו על זו.  יחד עם זאת, קיימת תפיסה אנושית אינטואיטיבית המחברת בין הטוב והנכון ועל כן, העיסוק באמנות עשוי להוביל לשינוי עמדות באמצעות מציאת היופי והאסתטיקה של האחר. 
היעד של התכנית, אם כך, הינו יצירת הכרה בקרב התלמידים שהאחר ותרבותו יפים, טובים ומעשירים את החברה. ההבנה כי יש יופי ועצמה ברבגוניות ובשונות תעצים את הלמידה, ותהווה מצע לביסוס נכונות לחיים משותפים.

התוכנית תכלול:
· שלוש השתלמויות מחוזיות למורי אמנות ומחנכים בנות 30 שעות כל אחת, במרכז הפסג"ה  ובבית יציב
· העברת תכנים במסגרת שיעורי אמנות
· 2 מפגשי תלמידים משותפים במוזיאונים שונים, בכל השתלמות
· מפגשים בין צמדים או שלשות של בתי ספר בין הביקורים בבתי הספר
· תערוכה מסכמת של תוצרי התלמידים שבוצעו במהלך המפגשים

היקף פעילות מתוכנן
	מחוז
	מס' בתי ספר וכיתות
- תכנית לימודים בכיתות ומפגשי תלמידים במוזיאונים-
	הכשרת מורים
	הערות

	צפון
	18 בתי ספר יהודים וערבים מכלל המחוז, 9 צמדים, קבוצה של 30 תלמידים מכיתות ה' מכל בית ספר.
	השתלמות במרכז הפסג"ה ובבית יציב
	חינוך יסודי

	תל אביב
	16 בתי ספר מזרמי חינוך שונים  אשר יתחלקו לצמדים או שלשות של בתי ספר שיקבעו בשיתוף המחוז. קבוצה של 30 תלמידי כיתה ה' או ו' מכל בית ספר.
	השתלמות במרכז הפסג"ה ובבית יציב
	חינוך יסודי

	דרום
	18 בתי ספר מזרמי חינוך שונים  אשר יתחלקו לצמדים או שלשות של בתי ספר שיקבעו בשיתוף המחוז. קבוצה של 30 תלמידי כיתה ה' או ו' מכל בית ספר.
	השתלמות בבית יציב
	חינוך יסודי



תקופת ההתקשרות המתוכננת::  31/12/2017-1/1/2017
עלות: 600,000 ש"ח עלות כוללת, 300,000 ש"ח משרד החינוך, 300,000 ש"ח מרחבים

למשרד שמורה האופציה להאריך ו/או להרחיב את ההתקשרות עם הגוף הנ"ל לתקופה של שנתיים נוספות בהיקפים דומים.

פירוט דרישות מהספק

ככל שיש גורם נוסף המסוגל לבצע את הפעילות, יפנה בהצעה מתאימה כאשר עליו לקחת בחשבון כי עליו לעמוד בדרישות הבאות: 
· ניסון של חמש שנים לפחות בהפעלת תכניות לקידום חיים משותפים, גם בין דתיים לחילוניים וגם בין ערבים ליהודים.
· ניסיון בהפעלת תכניות חינוכיות המשלבות לימודי אמנות עם קידום חיים משותפים.	
· ככל שהמציע הוא גוף משפטי מאוגד עליו להיות רשום ברשם רשמי, על הגוף המציע להיות עוסק מורשה/מלכ"ר. על הגוף המציע לנהל ספרי חשבונות כחוק. אם הגוף המציע הינו עמותה/חברה לתועלת הציבור עליו להיות בעל אישור על ניהול תקין תקף מטעם רשם העמותות או רשם התאגידים.

אם יתקבלו הצעות נוספות, המשרד יפעל באופן הבא: ככל שיהיה המציע אשר יגיש הצעה לביצוע תכנית שתעמוד בכל הדרישות האמורות לעיל, בהיקף ובכמויות גדולות מהמפורט לעיל, המשרד ישקול להתקשר עימו. 

ככל שלא תוגש הצעה כאמור, המשרד יתקשר עם עמותת מרחבים – המכון לקידום אזרחות משותפת בישראל, לצורך ביצוע תכנית "אמנות של כולאננה – חיים משותפים".
